**Protikorupčná klauzula**

1. Pri plnení Zmluvy sa Predávajúci – Zhotoviteľ (ďalej len „Predávajúci“) zaväzuje dodržiavať platné a účinné právne predpisy zakazujúce podplácanie verejných činiteľov a súkromných osôb, ovplyvňovanie verejných činiteľov za účelom dosiahnutia výhod, pranie špinavých peňazí, a to najmä, ale nie výlučne pri obstarávaní podľa predpisov vzťahujúcich sa na verejné obstarávanie a týchto predpisov:
   1. zákon č. 300/2005 Z. z. Trestný zákon v platnom znení
   2. zákon č. 301/2005 Z. z. Trestný poriadok v platnom znení
   3. zákon č. 91/2016 Z. z. o trestnej zodpovednosti právnických osôb v platnom znení
   4. zákon Spojených štátov Amerických o zahraničných korupčných praktikách z r. 1977 (Foreign Corrupt Practices Act of the United States)
   5. zákon Veľkej Británie o podplácaní z r. 2010 (UK Bribery Act)
   6. dohovor OECD o boji proti podplácaniu zahraničných verejných činiteľov v medzinárodných obchodných transakciách.

Predpisy pod bodmi d) – f) sú k dispozícii na webovej stránke Kupujúceho – Objednávateľa (ďalej len „Kupujúci“) [www.stvps.sk](http://www.stvps.sk). Predávajúci sa zaväzuje pri plnení tejto Zmluvy zaviesť a zachovávať všetky nevyhnutné a vhodné postupy a opatrenia spôsobilé zabrániť korupčnému konaniu.

1. Predávajúci prehlasuje, že podľa jeho vedomostí, žiaden zo zástupcov, riaditeľov, zamestnancov, alebo iných osôb konajúcich v mene Predávajúceho pri poskytovaní plnenia pre Kupujúceho v súlade s touto Zmluvou neponúka a nebude priamo alebo nepriamo ponúkať, dávať, poskytovať, súhlasiť s poskytnutím a prijatím peňazí, alebo akejkoľvek inej oceniteľnej hodnoty a neposkytne výhodu alebo dar nijakej právnickej alebo fyzickej osobe, štátnemu úradníkovi alebo zamestnancovi, politickej strane, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu a akejkoľvek krajiny, štátneho podniku, medzinárodnej verejnej organizácie, za účelom korupčne ovplyvňovať túto osobu vo svojej funkcii s využitím odmeňovania, alebo ovplyvňovania k nekorektnému výkonu príslušnej funkcie alebo činnosti vykonávanej akoukoľvek osobou, alebo za účelom zaobstarať alebo udržať akékoľvek obchodné príležitosti pre Kupujúceho, alebo získať výhodu pri výkone podnikateľskej činnosti Kupujúceho.
2. Predávajúci sa zaväzuje zabezpečiť, že Predávajúci ani žiadny z jeho zástupcov, riaditeľov, zamestnancov, subdodávateľov a žiadna osoba, ktorá pre Predávajúceho, alebo v mene Predávajúceho pre Kupujúceho poskytuje plnenie nebola a nie je evidovaná žiadnym štátnym orgánom ako vylúčená, s pozastavenou činnosťou, navrhnutá na vylúčenie alebo pozastavenie činnosti prípadne inak nežiaduca v rámci účasti na verejnom obstarávaní a/alebo v rámci účasti na ponukách zo strany Svetovej banky prípadne inej medzinárodnej rozvojovej banky.
3. Predávajúci sa zaväzuje po primeranú dobu, ktorou sa rozumie 5 rokov po ukončení tejto Zmluvy zachovať súvisiacu dokumentáciu v súlade s podmienkami tohto článku Zmluvy.
4. Predávajúci sa zaväzuje, že oznámi Kupujúcemu akékoľvek porušenie ustanovení tohto článku Zmluvy a to bez zbytočného odkladu odo dňa kedy sa o porušení dozvedel.
5. V prípade, ak Kupujúci písomne upozorní Predávajúceho na dôvodné podozrenie o porušení záväzku Predávajúceho vyplývajúceho z tejto klauzuly:
6. je Kupujúci oprávnený pozastaviť plnenie z tejto Zmluvy, a to aj bez predchádzajúceho upozornenia Predávajúceho a po dobu, ktorú Kupujúci vzhľadom na zistenie skutočností považuje za nevyhnutnú. Predávajúci berie na vedomie a súhlasí s tým, že po dobu zisťovania skutočností nedôjde k vzniku akýchkoľvek záväzkov a/alebo povinností Kupujúceho voči Predávajúcemu plynúcich z takého pozastavenia.
7. Predávajúci je povinný prijať všetky relevantné opatrenia, aby zabránil strate alebo zničeniu akýchkoľvek údajov a dokumentov vo vzťahu ku konaniu spôsobilého naplniť znaky trestného činu.
8. V prípade, ak Predávajúci poruší akúkoľvek zo zmluvných podmienok tejto klauzuly:

a) je Kupujúci oprávnený aj bez predchádzajúceho upozornenia odstúpiť od Zmluvy s okamžitou účinnosťou bez toho, aby Predávajúcemu vznikol akýkoľvek nárok zo zodpovednosti za odstúpenie Kupujúceho od Zmluvy.

b) Predávajúci sa zaväzuje, že poskytne Kupujúcemu v zákonom stanovenom rozsahu náhradu škody za akúkoľvek ujmu, poškodenie alebo náklady vzniknuté Kupujúcemu v súvislosti s porušením tejto klauzuly.